છેલ્લા બે-ચાર દિવસથી ગુજરાત સહિત દેશના કેટલાંક રાજ્યોના એટીએમમાં રોકડની અછત વરતાઇ રહી છે, જોકે ખાનગી બેન્ક કરતાં જાહેર ક્ષેત્રની બેન્કના એટીએમમાં કેશ ક્રાઇસિસ વધુ જોવા મળી છે. મહાગુજરાત બેન્ક એમ્પ્લોઇઝ એસોસિયેશનના હોદ્દેદારોના જણાવ્યા પ્રમાણે આરબીઆઈ જાહેર ક્ષેત્રની બેન્કો કરતાં ખાનગી ક્ષેત્રની બેન્કોમાં રોકડ વધુ પ્રમાણમાં પૂરી પાડતી હોવાથી આ બેન્કોના એટીએમમાં પ્રમાણમાં ઓછી તકલીફ જોવા મળે છે, જ્યારે પીએસયુ બેન્કના એટીએમમાં કેશ ક્રાઈસિસ વધુ જોવા મળી રહી છે.